TU ร่วง 5% หวั่นรายการพิเศษกดงบ Q2 ลด โบรกแนะ “ถือ” หั่นกำไรปี 65 เหลือ 6.7 พันลบ.
TU ลบเกือบ 5% วิตกงบไตรมาส 2/65 ลดลง หลังบันทึกรายการพิเศษกดดัน ฟากโบรกแนะ “ถือ” ราคาเป้าหมาย 18 บ. ปรับลดคาดการณ์กำไรปี 65 เหลือ 6.7 พันลบ.
TU ลบเกือบ 5% วิตกงบไตรมาส 2/65 ลดลง หลังบันทึกรายการพิเศษกดดัน ฟากโบรกแนะ “ถือ” ราคาเป้าหมาย 18 บ. ปรับลดคาดการณ์กำไรปี 65 เหลือ 6.7 พันลบ.
4 ก.ค. 2565

ผู้สื่อข่าวรายงานว่า วันนี้ (4 ก.ค.65) ราคาหุ้นบริษัท บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 10:33 น. อยู่ที่ระดับ 15.80 บาท ลบ 0.80 บาท หรือ 4.82% สูงสุดที่ระดับ 16.40 บาท ต่ำสุดที่ระดับ 15.80 บาท มูลค่าการซื้อขาย 432.81 ล้านบาท

ด้านบริษัทหลักทรัพย์ เมย์แบงก์ (ประเทศไทย) ระบุในบทวิเคราะห์วันนี้ ปรับลดประมาณการกำไรปี 65 ลงเพื่อสะท้อนต้นทุนที่เพิ่มสูงขึ้นคาดว่ากำไรสุทธิไตรมาส 2/65 ได้รับผลกระทบจากรายการพิเศษ ขณะที่กำไรปกติจะลดลงจากปีก่อนจากฐานสูง อีกทั้ง Red Lobster ถูกกดดันจากจำนวนลูกค้าเข้าร้านลดลงและค่าใช้จ่ายพนักงานสูงขึ้น
ทั้งนี้ ฝ่ายวิจัยปรับราคาเป้าหมายลงจาก 19.60 บาท เป็น 18.00 บาท (PE ปี 65 ที่ 12 เท่า) คงคำแนะนำ ถือ โดยคาดว่าอัตราผลตอบแทนจากเงินปันผลจะอยู่ที่ 5.7%
ด้านบริษัทหลักทรัพย์กรุงศรี ระบุในบทวิเคราะห์ ปรับคาดการณ์กำไรปี 65 ลง 18% เป็น 6.7 พันล้านบาท โดยใช้สมมติฐาน (1) ขาดทุนพิเศษ 1.2 พันล้านบาท จากการปรับมูลค่า Red Lobster 990 ล้านบาท และการปิด Rugen Fisch 200 ล้านบาท และ (2) ปรับค่าใช้จ่ายในการขายและบริหาร (SG&amp;A) ต่อยอดขาย จาก 12.2% เป็น 12.3% พร้อมปรับราคาเป้าหมายลงเป็น 19.00 บาท อ้างอิง SoTP และปรับคำแนะนำลงเป็น “ถือ” จากความเสี่ยงอัตราดอกเบี้ยสูงขึ้นกระทบกำไรครึ่งปีหลังของปีนี้